《霜隼下晴皋》
唐代·佚名

九皋霜气劲，翔隼下初晴。风动闲云卷，星驰白草平。

棱棱方厉疾，肃肃自纵横。掠地秋毫迥，投身逸翮轻。

高墉全失影，逐雀作飞声。薄暮寒郊外，悠悠万里情。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。